text: Lego på vej med Simpsons-klodser
  05 august 2013 kl. 15.50
  Lego bekræfter nu, at den berømte amerikanske tegneseriefamilie The Simpsons kommer som lego-klodser til næste år.
  Mads Nipper, marketingdirektør i Lego, bekræfter overfor Børsen, at den danske virksomhed har indgået et samarbejde med Hollywood-selskabet 20th Century Fox Television om en ny Lego-serie med den amerikanske tegneseriefamilie The Simpsons.
  - Vi får både Homer, Bart, Marge og de andre at se til næste år. Det bliver en lille lancering, men den bliver forhåbentlig sjov og spændende for dem, der synes godt om Simpsons-universet, siger Mads Nipper til Børsen.
  